ఐక్యతగానే మా ఎమ్మెల్యేలు టీటీవీ దినకరన్స్పీకర్కు వివరణ ఇచ్చిన అసమ్మతి శాసన సభ్యులుచెన్నై: ఎడప్పాడి పళనిస్వామి ప్రభుత్వం మెజార్టీ నిరూపించుకోవాలని డిమాండ్ చేస్తున్న తమ మద్దతు ఎమ్మెల్యేలు ఐక్యతగానే ఉన్నారని అన్నాడీఎంకే అసమ్మతి నేత టీటీవీ దినకరన్ పేర్కొన్నారు. స్థానిక అడయార్లోని తన నివాసంలో మంగళవారం ఉదయం తమ మద్దతు ఎమ్మెల్యేలతో దినకరన్ భేటీ అయ్యారు. ఈనెల 12న నిర్వహించబోయే అన్నాడీఎంకే జనరల్ కౌన్సిల్ సమావేశం గురించి, ఎన్నికల కమిషన్లో అన్నా డీఎంకే ప్రధాన కార్యదర్శిగా ఎంపికైన వీకే శశికళకు వ్యతిరేకంగా దాఖలైన పిటిషన్ తదితర అంశాలపై దినకరన్ సుదీర్ఘంగా చర్చించారు. సమావేశం అనంతరం ఆయన విలేఖరులతో మాట్లాడుతూ... పుదుచ్చేరి రిసార్టు నుంచి తమ మద్దతు ఎమ్మెల్యేలు ఐదుగురు జారుకున్నట్టు మీడియాలో వస్తున్న కథనాల్లో వాస్తవం లేదన్నారు. బక్రీద్ పండుగరోజు నుంచి మంగళవారం వరకు ఐదురోజులు వరుస సెలవులు కావడంతో తమ సొంత పనుల మీద ఇళ్లకు వెళ్లిన ఎమ్మెల్యేలు తిరిగి వచ్చారని, తమ వైపు 35 మంది ఎమ్మెల్యేలున్నారని, వారిలో ఒక్కరు కూడా తమను వదలి వెళ్లరన్నారు. పార్టీని కాపాడుకోవాలన్న ఉద్దేశంతోనే తాము ఎడప్పాడి ప్రభుత్వానికి వ్యతిరేకంగా వ్యవహరిస్తున్నామని, సీఎం పదవి నుంచి ఎడప్పాడిని తొలగిస్తే పార్టీలో నెలకొన్న సమస్య లన్నీ తొలగిపోతాయన్నారు. ముఖ్య మంత్రిగా, పార్టీ ప్రధాన కార్యదర్శిగా జయలలిత వ్యవహరించిన సమయంలో రాష్ట్రంలో ఎలాంటి సమస్యలు లేవని, ఆమే బతికుంటే నీట్ పరీక్షకు అనుమతించే వారు కాదని దినకరన్ అన్నారు.మైనార్టీలో ఎడప్పాడి ప్రభుత్వం- ఎమ్మెల్యే తంగ తమిళ్సెల్వన్ఎడప్పాడి పళనిస్వామి ప్రభుత్వం మెజారిటీ కోల్పోయినందువల్లే బలపరీక్ష కోరుతూ తాము రాష్ట్ర ఇన్ఛార్జ్ గవర్నర్ విద్యాసాగరరావును సంప్రదించామని టీటీవీ దినకరన్ మద్దతు ఎమ్మెల్యే తంగ తమిళ్సెల్వన్ పేర్కొన్నారు. ముఖ్యమంత్రి ఎడప్పాడి పళనిస్వామి ప్రభుత్వానికి ప్రకటించిన మద్దతును ఉపసంహరించుకుంటున్నట్టు దినకరన్ మద్దతు ఎమ్మెల్యేలు 19 మంది ఇటీవల గవర్నర్ వద్ద వేర్వేరుగా లేఖలు సమర్పించిన విషయం తెలిసిందే. ఇది విప్ ధిక్కారమని ప్రకటించి సంబంధిత ఎమ్మెల్యేలు వివరణ ఇవ్వాలని ప్రభుత్వ ఛీప్ విప్ రాజేంద్రన్ వారికి నోటీసు జారీ చేశారు. దినకరన్ మద్దతు ఎమ్మెల్యేలైన వెట్రివేల్, సుబ్రమణియన్, పళనియప్పన్, తంగ తమిళ్సెల్వన్లు మంగళవారం ఉదయం సచివాలయానికి వెళ్లి అసెంబ్లీ కార్యదర్శి భూపతి వద్ద వివరణ ఇచ్చారు.ఈ సందర్భంగా సచివాలయ ప్రాంగణంలో తంగ తమిళ్సెల్వన్ విలేఖరులతో మాట్లాడారు. అన్నాడీఎంకే ప్రధాన కార్యాలయంలో సీఎం, డీప్యూటీ సీఎంల నేతృత్వంలో జరిగిన ఎమ్మెల్యేల సమావేశంలో 110 మంది ఎమ్మెల్యేలు పాల్గొన్నారని మంత్రి డి.జయకుమార్ ప్రకటించారని, దీన్ని బట్టి ఎడప్పాడి ప్రభుత్వం మెజారిటీ కోల్పోయినట్లు స్పష్టమైందన్నారు. మరో రెండ్రోజుల్లో బలపరీక్ష వ్యవహారంపై మాట్లాడేందుకు గవర్నర్ నుంచి తమకు పిలుపు వచ్చే అవకాశ ముందని, అలా జరగని పక్షంలో తమ తదుపరి చర్యలు ఉంటాయన్నారు. దినకరన్కు మద్దతు తెలిపిన ఎమ్మెల్యేలు తొమ్మిదిమంది ఈపీఎస్తో భేటీ అయినట్లు చెబుతున్న వారు, వారి పేర్లను వెల్లడించాలని తంగ తమిళ్సెల్వన్ డిమాండ్ చేశారు.
aikyatagaane maa emmelyelu ttv dinakaranspeekarku vivarana ichina asammati saasana sabhyuluchennai: edappadi palaniswamy prabhutvam mejarty niroopinchukovaalani demand chestunna tama maddatu emmelyelu aikyatagaane unnaarani annadienke asammati netha ttv dinakaran perkonnaru. sthaanika adayaarloni tana nivaasamlo mangalavaaram udayam tama maddatu emmelyelatho dinakaran bheti ayyaru. eenela 12na nirvahinchaboye annadienke janaral counsil samavesam gurinchi, ennikala kamishanlo anna dmca pradhaana kaaryadarsigaa empikaina veeke sasikalaku vyatirekamgaa daakhalaina pitition taditara amsaalapai dinakaran sudiirghamgaa charchinchaaru. samavesam anantaram aayana vilekharulatho maatlaadutuu... puducheri resartu nunchi tama maddatu emmelyelu aiduguru jaarukunnattu medialo vastunna kathanaallo vaastavam ledannaru. bakrid pandugaroju nunchi mangalavaaram varaku aidurojulu varusa selavulu kaavadamtho tama sonta panula meeda illaku vellina emmelyelu tirigi vacharani, tama vaipu 35 mandi emmelyelunnarani, vaarilo okkaru kuudaa tamanu vadali vellarannaaru. paartiini kapadukovalanna uddesamtone taamu edappadi prabhutvaaniki vyatirekamgaa vyavaharistunnaamani, cm padavi nunchi edappaadini tolagiste paartiiloo nelakonna samasya lannee tolagipotaayannaaru. mukhya mantrigaa, party pradhaana kaaryadarsigaa jayalalita vyavaharinchina samayamlo rashtramlo elanti samasyalu levani, aame batikunte neet pareekshaku anumatinche vaaru kaadani dinakaran annaru.minortylo edappadi prabhutvam- emmelye tanga tamilselvaneedappada palaniswamy prabhutvam magerity kolpoyinanduvalle balapareeksha korutu taamu rashtra incharge gavarnar vidyaasaagararaavunu sampradinchaamani ttv dinakaran maddatu emmelye tanga tamilselvan perkonnaru. mukhyamantri edappadi palaniswamy prabhutvaaniki prakatinchina maddatunu upasamharinchukuntunnatu dinakaran maddatu emmelyelu 19 mandi iteevala gavarnar vadda ververugaa lekhalu samarpinchina vishayam telisinde. idhi vip dhikkaramani prakatinchi sambandhita emmelyelu vivarana ivvaalani prabhutva cheep vip rajendran vaariki notisu jaarii chesaru. dinakaran maddatu emmelyelaina vetrivel, subramanian, palaniyappan, tanga tamilselvanlu mangalavaaram udayam sachivalayaniki velli assembley kaaryadarsi bhuupati vadda vivarana icharu.ee sandarbhamgaa sachivalaya praamganamlo tanga tamilselvan vilekharulatho matladaru. annadienke pradhaana kaaryaalayamlo cm, deputy cmla netrutvamlo jarigina emmelyela samavesamlo 110 mandi emmelyelu paalgonnaarani mantri di.jayakumar prakatinchaarani, deenni batti edappadi prabhutvam magerity kolpoinatlu spashtamaindannaaru. maro rendrojullo balapareeksha vyavahaarampai matladenduku gavarnar nunchi tamaku pilupu vache avakasa mundani, alaa jaragani pakshamlo tama tadupari charyalu untaayannaaru. dinakaranku maddatu telipina emmelyelu tommidimandi eepsto bheti ayinatlu chebutunna vaaru, vaari paerlanu velladinchaalani tanga tamilselvan demand chesaru.